After you คาเฟ่ชื่อดัง กับBingsuที่ต่อคิวนานมาก 

เป็นร้านที่มีเมนูใหม่ตลอดเลย ทำให้ต้องมาลองเรื่อยๆ ครั้งนี้ก็เหมือนกัน เห็นในsocial media ลงรูปเมนูนี้เยอะมาก เลยต้องมาลองซะหน่อยว่าจะเด็ดแค่ไหน คราวนี้ สั่งเป็น Bingsu strawberryค่ะ (ชื่อจริงๆจำไม่ได้)

เมนูนี้ต้องอดทนรอนิดนึงค่ะ นอกจากจะรอคิวที่นานมาก ยังรอเมนูนี้ 30 นาทีเลย เมนูนี้หน้าตาดีมากค่ะ ยอมรับเลย ในรูปโปรโมทนึกว่าถ้วยใหญ่ ของจริงไม่ใหญ่นะคะ กำลังดี ก่อนกินก็ต้องราดซอสสตอเบอรี่ไปก่อน ซอสอร่อยดีค่ะ หวานอมเปรี้ยว น้ำแข็งมีความหวานนิดนึง นิดจริงๆ พอตักไปจนถึงข้างล่างก็จะเจอเหมือน butter cake ชิ้นเล็ก กับ บิสกิตกรอบๆ อร่อยดีค่ะ สดชื่น

สรุป รสชาติอร่อยค่ะ แต่ก็ไม่ที่สุด ส่วนตัวรู้สึกว่าไม่คุ้มค่ะ ถึงแม้จะรู้ว่าร้านนี้ราคาขนมแพงอยู่แล้ว แต่คิดว่าเมนูนี้แพงเกินไปค่ะ ราคา 2 ร้อยกว่าบาท สตอเบอรี่ก็ผ่าครึ่ง วางมาแค่ 2 ลูก ข้างล่างก็แทบไม่มีอะไรเลย นอกนั่นก็เป็นน้ำแข็งไส 

**รีวิวนี้เป็นความคิดเห็นส่วนตัว แต่ละคนมีความชอบไม่เหมือนกัน โปรดใช้วิจารณญาณในการอ่านด้วยนะคะ**